ÚJPEST ÖNKORMÁNYZAT KÉPVISELŐ-TESTÜLETE

Tisztelt Képviselő-testület!

**Újpesten ebben a válságos időszakában is legalább 9.350.000 forintnyi közpénz megy el az évente 35 percet dolgozó bizottság, a Vagyonnyilatkozatot-és összeférhetetlenséget vizsgáló bizottság fenntartására.**

Ez a bizottság azt ellenőrzi, hogy a képviselők leadták-e a vagyonnyilatkozatokat. A nyilatkozatot egy borítékban adják le a képviselők, amelyet nem nyithatnak fel, nem ellenőrizhetik a tartalmát, azt ”ellenőrzik” hogy az illető leadta-e azt.

**A bizottsági tagok az évi 1-2 üléssel és 20-40 perc munkával mégis havi illetményben részesülnek, összesen évi 9.350.000 forint megy el a fent nevezett, értelmét vesztett bizottság tagjainak illetményére.** A bizottság funkcióját, hatáskörét bármely másik bizottság is el tudja látni, így az nem venne el milliókat Újpest költségvetéséből.

A törvény nem írja elő kötelezően a vagyonnyilatkozatot-és összeférhetetlenséget vizsgáló bizottság létrehozását, a törvényi minimumnál Újpesten több bizottság van, így a vagyonnyilatkozati bizottság hatáskörét átadhatja más, egyéb ügyekkel is foglalkozó bizottságnak, ahol jelenleg nincs ügyrend.

**Javaslom, hogy az alábbiak szerint a vagyonnyilatkozati bizottság kerüljön felszámolásra, annak a hatásköre kerüljön át egy meglévő bizottságba, hogy ezzel a Újpest városa 9.350.000 forintot megtakaríthasson lakói számára.**

*Budapest, 2023. .…. …..*

……………………

ÖNKORMÁNYZATI KÉPVISELŐ

aki tudja, hogy 35 perc munka évente nem ér 9.350.000 forintot

**Budapest Főváros IV. kerület Újpest Önkormányzata Képviselő-testületének**

**…/2023. (…) önkormányzati rendelete**

**a Budapest Főváros IV. kerület Újpest Önkormányzata Képviselő-testületének Szervezeti és Működési Szabályzatáról szóló 22/2019. (X. 30.) önkormányzati rendelet módosításáról**

Budapest Főváros IV. kerület Újpest Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

A Budapest Főváros IV. kerület Újpest Önkormányzata Képviselő-testületének Szervezeti és Működési Szabályzatáról szóló 22/2019. (X. 30.) önkormányzati rendelet 58. § c) pontjában, valamint 1. melléklet 5. alcímének címében a „Közbiztonsági Bizottság” szövegrész helyébe a „Közbiztonsági, Összeférhetetlenségi és Vagyonnyilatkozat-ellenőrző Bizottság” szöveg lép.

**2. §**

Hatályát veszti Budapest Főváros IV. kerület Újpest Önkormányzata Képviselő-testületének Szervezeti és Működési Szabályzatáról szóló 22/2019. (X. 30.) önkormányzati rendelet 58. § f) pontja és 1. melléklet 7. alcíme.

**3. §**

A Budapest Főváros IV. kerület Újpest Önkormányzata Képviselő-testületének Szervezeti és Működési Szabályzatáról szóló 22/2019. (X. 30.) önkormányzati rendelet 1. melléklete az 1. melléklet szerint módosul.

**4. §**

Ez a rendelet a kihirdetését követő hónap első napján lép hatályba

1. melléklet

***1. melléklet a …/2023. (…) önkormányzati rendelethez***

A Budapest Főváros IV. kerület Újpest Önkormányzata Képviselő-testületének Szervezeti és Működési Szabályzatáról szóló 22/2019. (X. 30.) önkormányzati rendelet 1. melléklet 5. alcíme a következő 5.8.-5.13. pontokkal egészül ki:

„5.8. A Bizottság kidolgozza a vagyonnyilatkozatok átvételének, nyilvántartásának, kezelésének és őrzésének rendjét, gondoskodik ezen feladatok ellátásáról.

5.9. A Bizottság meghatározza a képviselői vagyonnyilatkozatok nyilvánossá tételének rendjét és módját.

5.10. A Bizottság meghatározza a hozzátartozói vagyonnyilatkozatok tárolásának és azok titkos kezelésének rendjét, kidolgozza annak adatvédelmi szabályait.

5.11. A Bizottság indítvány esetén ellenőrzi a vagyonnyilatkozatokat, azonosító adatokat kérhet be a képviselőtől. Az eljárását követően javaslatot tesz a Képviselő-testületnek.

5.12. A Bizottság a polgármester, az alpolgármester, a képviselők és a nem képviselő bizottsági tagok összeférhetetlenségi ügyében ellátja a törvény által meghatározott feladatokat, képviselő-testületi döntés szükségessége esetén javaslatot tesz a Képviselő-testületnek.

5.13. Az önkormányzati képviselő a Bizottságnak adhatja át az általa, az összeférhetetlenségi ok alapjául szolgáló jogviszony megszüntetése érdekében tett és a jogviszony megszüntetéséről szóló, az arra jogosult által írásban megerősített lemondó nyilatkozatát.”

1. számú melléklet

Budapest Főváros IV. kerület Újpest Önkormányzata Képviselő-testületének

…/2023. (…) önkormányzati rendeletéhez

**Budapest Főváros IV. Újpest Önkormányzata Képviselő-testületének a**

**Szervezeti és Működési Szabályzatáról szóló 22/2019. (X. 30.) önkormányzati rendelet módosításáról**

**(Tervezet)**

Budapest Főváros IV. kerület Újpest Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

A Budapest Főváros IV. kerület Újpest Önkormányzata Képviselő-testületének Szervezeti és Működési Szabályzatáról szóló 22/2019. (X. 30.) önkormányzati rendelet 58. § c) pontjában, valamint 1. melléklet 5. alcímének címében a „Közbiztonsági Bizottság” szövegrész helyébe a „Közbiztonsági, Összeférhetetlenségi és Vagyonnyilatkozat-ellenőrző Bizottság” szöveg lép.

**2. §**

Hatályát veszti Budapest Főváros IV. kerület Újpest Önkormányzata Képviselő-testületének Szervezeti és Működési Szabályzatáról szóló 22/2019. (X. 30.) önkormányzati rendelet 58. § f) pontja és 1. melléklet 7. alcíme.

**3. §**

A Budapest Főváros IV. kerület Újpest Önkormányzata Képviselő-testületének Szervezeti és Működési Szabályzatáról szóló 22/2019. (X. 30.) önkormányzati rendelet 1. melléklete az 1. melléklet szerint módosul.

**4. §**

Ez a rendelet a kihirdetését követő hónap első napján lép hatályba

3. melléket

**Általános indoklás**

Évente 9.350.000 forintnyi illetményt utal ki az Újpesti Önkormányzat a Vagyonnyilatkozati és összeférhetetlenségi bizottsági tagok részére.

A helyzetet tovább súlyosbítja, hogy a 15 főből ugyan csak 10 fő részesül illetményben, ebből 9 fő delegált, külső bizottsági tag, így kizárólag erre az évente 1-2 ülésre, összesen 35 perc munkára részesül az illetményében.

Ez az illetmény havi szinten kerül folyósításra a következők szerint, 2022-ben éves szinten az alábbiak szerint alakult, fejenként:  
Farkas István 1 248 000 ft  
Farkas Péter 3 026 400 ft  
Szolnoki Dea Flóra 561 600 ft  
Dr. Ashur Dávid 842 400 ft  
Lendvai Kinga 842 400 ft  
Menhard Tamás 491 400 ft  
Pásztor Ibolya 842 400 ft  
Ráday Róbert 842 400 ft  
Molnár Flórián 280 800 ft  
Stefánka Zalán 351 000 ft

A bizottság hatásköre 2023. februárja után azonnali hatállyal átadható, a 2023. évi ülés megtartásra került, a következő ülés tartalma már képezheti egy másik bizottság napirendjét. A bizottságot célszerű egy ügyrenddel nem rendelkező bizottság hatáskörébe áthelyezni, hiszen a Vagyonnyilatkozati és összeférhetetlenségi bizottság ügyrendje rendszeres, előre kiszámítható. A Közbiztonsági Bizottság alkalmas lehet a hatáskör átvételére, ráadásul tagjai szintén nagyrészt illetményben részesülő képviselők, a vagyonnyilatkozatok és összeférhetetlenség vizsgálatát nem ingyen kellene ellátnia.

Az Önkormányzat ezzel a döntéssel azonnali hatállyal tudna közel 10.000.000 forintot spórolni 2023-as költségvetésén.

4. melléklet

**Részletes indoklás**

Budapest Főváros IV. kerület Újpest Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

A Közbiztonsági bizottsági átnevezésre kerül, az az átadott hatáskörnek megfelelően „Közbiztonsági, Összeférhetetlenségi és Vagyonnyilatkozat-ellenőrző Bizottság” néven működik tovább.

**2. §**

Budapest Főváros IV. kerület Újpest Önkormányzata Képviselő-testületének Szervezeti és Működési Szabályzatáról szóló 22/2019. (X. 30.) önkormányzati rendelete, valamint Szervezeti és Működési Szabályzata követi a Vagyonnyilatkozatot-és összeférhetetlenséget vizsgáló bizottság megszűnését az 58. § f) pontja és 1. melléklet 7. alcíme hatályát veszti.

**3. §**

Az 1. melléklet szerint módosul a korábbi Közbiztonsági bizottsági hatásköre a Szervezeti és Működési Szabályzatáról szóló 22/2019. (X. 30.) önkormányzati rendeletben, valamint a Szervezeti és Működési Szabályzatban.

**4. §**

2023. áprilisában hatályba lép a rendelet annak okán, hogy az illetmények megszűnése által a kerület minél hamarabb felhasználhassa a felszabadult forrásokat.

5. melléklet

**HATÁSVIZSGÁLATI LAP**

Budapest Főváros IV. kerület Újpest Önkormányzata Képviselő-testületének

…/2023. (…) önkormányzati rendeletéhez   
Budapest Főváros IV. Újpest Önkormányzata Képviselő-testületének a

Szervezeti és Működési Szabályzatáról szóló 22/2019. (X. 30.) önkormányzati rendelet módosításáról

**1. Társadalmi hatások** A rendelet-módosításban foglaltaknak nincs társadalmi hatása.

**2. Gazdasági, költségvetési hatások**

A rendelet-módosításban foglaltaknak gazdasági, költségvetési hatása: a Vagyonnyilatkozatot és összeférhetetlenséget vizsgáló bizottság megszűnésével a bizottsági elnök szintén megszűnő illetménye megtakarítást jelent az önkormányzat költségvetésében.

**3. Környezeti hatások** A rendeletmódosításban foglaltaknak környezetre gyakorolt hatása csekély, de a kevesebb kinyomtatott papír okán mégis jelentkezhet.

**4. Egészségügyi következmények** A rendelet-módosításban foglaltaknak nincs egészségügyi következménye.

**5. Adminisztratív terheket befolyásoló hatások**

A rendelet-módosításban foglaltak a Vagyonnyilatkozatot-és összeférhetetlenséget vizsgáló bizottság megszűnésével csökkentik az adminisztratív terheket az ülések külön jegyzőkönyvezésének és megszervezésének hiányával.

**6. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet módosítása a személyi, szervezeti, tárgyi és pénzügyi feltételekre nincs hatással.

**7. A jogszabály megalkotásának szükségessége, a jogalkotás elmaradásának várható következménye**

A rendelet módosítását az adminisztratív terhek csökkentése és a Vagyonnyilatkozati és összeférhetetlenségi bizottság a költségvetés számára megtakarított illetménye indokolja.